CELEX: 62016CN0575
Language: sk
Date: 2016-11-14 00:00:00
Title: Vec C-575/16: Žaloba podaná 4. novembra 2016 – Európska komisia/Česká republika

23.1.2017   
            
            
               SK
            
            
               Úradný vestník Európskej únie
            
            
               C 22/17
            
         Žaloba podaná 4. novembra 2016 – Európska komisia/Česká republika
   (Vec C-575/16)
   (2017/C 022/23)
   Jazyk konania: čeština
   
      Účastníci konania
   
   
      Žalobkyňa: Európska komisia (v zastúpení: H. Støvlbæk, K. Walkerová, splnomocnení zástupcovia)
   
      Žalovaná: Česká republika
   
      Návrhy žalobkyne
   
   Žalobkyňa navrhuje, aby Súdny dvor:
   
               —
            
            
               určil, že Česká republika si tým, že stanovila podmienku týkajúcu sa štátnej príslušnosti na účely výkonu povolania notára, nesplnila povinnosti, ktoré jej vyplývajú z článku 49 Zmluvy o FEÚ, a
            
         
               —
            
            
               uložil Českej republike povinnosť nahradiť trovy konania.
            
         
      Žalobné dôvody a hlavné tvrdenia
   
   Komisia sa domnieva, že podmienka týkajúca sa štátnej príslušnosti, ktorá je v českom právnom poriadku stanovená na účely výkonu povolania notára, je diskriminačná a predstavuje neprimerané obmedzenie slobody usadiť sa. Česká republika si tak nesplnila svoje povinnosti, ktoré jej vyplývajú z článku 49 Zmluvy o fungovaní Európskej únie.
   Komisia sa domnieva, že úlohy, ktoré notárom zverujú právne predpisy Českej republiky, nie sú svojou povahou spojené s výkonom verejnej moci, takže podmienku týkajúcu sa štátnej príslušnosti, ktorá je v českom právnom poriadku stanovená na účely prístupu k povolaniu notára, nemožno odôvodniť výnimkou stanovenou v článku 51 Zmluvy o fungovaní Európskej únie.